
Pilot om sin ufo¬ 
observation 

Spændende møde med ufo-observatør i 
Lokalgruppen »Storkøbenhavn« torsdag 12. april: 

„Vi bliver forfulgt af et kraftigt lys på vores styrbords 
side - samme højde - samme hastighed! Vi kan ikke 
identificere noget > kun en lyskugle , en stor 
lyskugle!" Sådan lød det over radioen fra kaptajn Kahn i 
en Hawker Siddeley 748 fra Guyana Airways. 

Fænomenet blev set i 1981/82 af mere end hundrede 
mennesker, heriblandt piloter og kabinepersonale på en 
Boeing 737. 

En af de involverede personer i denne spændende ufo¬ 
tildragelse er Dieter Betz, som kommer på besøg i 
SUFOIs Lokalgruppe »Storkøbenhavn« torsdag den 12. 
april og fortæller om sin oplevelse. foredrag i 

Dieter Betz var styrmand på en Maersk Air Boeing 737, København 
som dengang fløj på en leasingkontrakt for Guyana Foto: Dieter Betz 
Airways. Han fortæller her om den hårrejsende oplevelse: 

„Da vi flyver over Orinoco flodens delta i Guyana i en flyvehøjde på 33.000 fod , 
er det mørkt. Der er stille på radio-frekvensen. Ikke megen trafik i denne del 
af verden. Derfor er vi ved at spilde kaffen , da vi forlader Trinidads frekvens og 
skifter til Georgetown. Skipperen tager uvilkårligt fødderne ned fra 
instrumentbrættet. Vi lytter begge meget anspændt. Der er en, som snakker 
meget højt og meget hurtigt på Georgetown Radio. Jeg genkender pilotens 
stemme - det er en af vores guyanesiske kollegaer." 





Besætningen på denne Hawker Siddeley 748 fra Guyana Airways blev forfulgt af 
en stor lyskugle. 


Foto: Dieter Betz 

Forfulgt af lys 

Hans tomotorede Hawker flyver kun halvt så hurtigt som vores Boeing 737, 
men han ligger næsten 100 mil foran os, og nu kommer hans stemme igen og 
gentager: 

„Vi bliver forfulgt af et kraftigt lys på vores styrbords side - samme højde - 
samme hastighed! Vi kan ikke identificere noget - kun en lyskugle - en stor 
lyskugle!'' Kaptajn Kahn i Guyana Airways' Hawker Siddeley 748 spænder sig 
løs og kravler over postsækkene ind i den mørke kabine. Her kan han studere 
fænomenet bedre uden nogen form for forstyrrende lys fra cockpittet. Men der 
er intet, som kunne tyde på, at det er en flyvemaskine af nogen art.. " 


Kahn råber til sin 
styrmand: „Sam, drej 
til højre - men 
langsomt; ganske 
langsomt!" Fragtflyet 
krænger svagt til højre 
og nærmer sig lyset, 
mens flyet og lyset 
stadig følges ad med 
en hastighed af 400 
km i timen. Lyskuglen 
bliver endnu kraftigere, 
kommer tættere på. 
Kahn bliver blændet af 
det i det mørke 
fragtrum. Han skulle 
lige til at råbe^stop. 
Saml", da lyset 
begynder at sakke 
langsomt agterud og 
holder sig bag flyet. 
Men det holder sig så 
tæt på, at hele flyet er 
badet i lys, som fra et 
kæmpe spotlight. Kahn 
kravler tilbage i sædet 
og spænder sig 
fast. „Tak, Sam, jeg 
har den" og drejer 
skarpt til venstre. Et 
øjeblik er cockpittet 
badet i lys, så 
forsvinder det bag flyet 
igen. 

Ingen anden 
lufttrafik 





Det uidentificerede lysfænomen blev set over 
Guyana, der ligger i den nordlige del af Sydamerika 
ud til Atlanterhavet. I området breder regnskoven 
sig så langt øjet rækker. 

Foto: Dieter Betz 


Men kaptajn Kahn er ikke en mand, som man gør grin med. Han anmoder 
Georgetown Radio om at måtte skifte højde. Kontrolleren siger, at han må 
gøre lige, hvad der passer ham - der er ikke anden trafik i luften end os. Men 
vi ligger langt bag ved ham. Og skipperen i fragtflyet forsøger alt, hvad der er 
forsvarligt med sit tunge fly for at ryste lyskuglen af sig: Han stiger og sagtner 
farten, han synker og drejer, og vi følger hans transmissioner over radioen 
med hjertebanken. 

„Jeg laver et 360 graders drej, men tingesten holder sig bag flyet, uanset, 
hvad vi gør." Så begynder han nedstigningen, og da han får Timehris lufthavn i 
sigte, er lyset bag ham pludselig forsvundet. Vi hører ham bekræfte 
landingstilladelsen fra tårnet. Så er der stille igen. Vi har dæmpet cockpitlyset 
til det mindste. Det er en stjerneklar nat uden måneskin. Vi begynder at gå 
ned og stirrer ud i mørket. 






En hilsen på to sekunder 

Vi nærmer os stedet, hvor fragtflyverens besætning sidst så lysfænomenet. 
Vores flyvehøjde er 500 meter, og hastigheden er nu stærkt reduceret, lige før 
vi skal sætte flaps. 

Pow! Vi farer sammen. Et lys bliver tændt foran os i lavere højde, og cockpittet 
er oplyst som i dagslys som at flyve mod Solen, men her i mørket blænder det 
som tusinde sole. Lyskilden bevæger sig ikke. Den står stille og forsvinder 
under os, da vi flyver hen over den. 

„Det er løgn!" siger skipper og kalder Georgetown. Vi får lov til at lave et drej 
tilbage mod den lysende kugle. Vi kalder på stewardessen. Hun slukker lyset i 
passagerkabinen og beder folk om at kigge ud af vinduerne. Vi skal søreme 
have mange vidner til dette her! Og der er godt hundrede passagerer ombord. 
Under drejet kan vi se lyset igen. Og „vi" betyder nu os alle sammen, 
passagererne og stewardesserne med. 

Vi går længere ned med kurs direkte mod lyskuglen, som brænder i vores 
øjne. Skipperen har hånden på lyskontakten. Det er en samlekontakt, som 
tænder alle landingslys på én gang. „OK! Så er det nu!" siger han og tænder 
samtlige lys med et smæld. Han tæller højt og langsomt „et-to", to sekunder. 
Så slukker han, igen alle på én gang. 

Og så sker det! Lyskuglen foran os slukker lyset i to sekunder og tænder igen. 
Så glider det ind under flyet og forsvinder bagud. Stewardessen, som står bag 
os i cockpittet, giver et hvin fra sig. Mine nakkehår er rejst. 

Skipperen rømmer sig og siger: „Lad os komme hjem! Vi kan ikke bruge mere 
af hr. Møllers brændstof til det pjat." Vi noterer positionen og giver den til 
tårnet. 

Området finkæmmet resultatløst 

Ved solopgang starter den største eftersøgning, Guyanas regering kan stille på 
benene. Især militæret er ude med alt, hvad der kan flyve. Helikoptere, 
Skyvans, Twin-Otters og mange småfly er ude at søge. Området bliver 
finkæmmet, men resultatet 
er nedslående. Man finder 
intet, absolut intet. 

Skipper og jeg er glad for, 
at vi ikke var alene om 
oplevelsen. Det vægter 
tungt at have over et 
hundrede vidner, og 
tilfældet satte en diskussion 
i gang. Folk kom frem med 
deres iagttagelser - og det 
var ikke småting. Mange 
piloter havde holdt på deres 
hemmelighed. 16.000 timer 
i luften. 

Det er nu 50 år siden, at 

flyveren, fotografen, 

forfatteren, Foto: Dieter Betz 

foredragsholderen og eventyreren Dieter Betz begyndte at flyve. Den første 
flyvetur foretog han som 15-årig i et svævefly. Siden da har han fløjet rundt 
regnet 16.000 timer i over 100 forskellige typer fly - lige fra veteranfly til 




moderne Boeing-jet. Han har overlevet tre flystyrt og er naturligvis medlem af 
Eventyrernes Klub. 

Efter rejser i 98 lande har Dieter Betz et stort foredragsrepertoire, der kan ses 
på hans hjemmeside:www. betz.dk/ 

Dieter Betz i København 

Kom og hør Dieter Betz selv berette om denne og andre oplevelser på mødet i 
SUFOIs »Lokalgruppe Storkøbenhavn« 

Torsdag den 12. april kl. 19 

Vanløse Kulturhus, Tårn, Frode Jakobsens Plads 4, 2720 Vanløse. 

Metroen kører lige til døren. 

Der er spændende ting på programmet denne aften, hvor der er adgang for 
alle interesserede. Forhåndstilmelding er ikke nødvendig, men først til mølle... 
Til dækning af lokalgruppens udgifter, administration, porto, kaffe, te, 
småkager med videre, betales 35 kr. pr. deltager. 


Frankrig åbner sine ufo¬ 
arkiver 

Af Flemming Jensen 

Frankrig blev det første land i verden, der åbnede sine ufo¬ 
arkiver fuldstændigt. 

Torsdag den 22. marts offentliggjorde 
Det franske Rumforskningscenter, CNES, 

Centre National d'Etudes Spatiales, en 
hjemmeside indeholdende 5 årtiers 
observationer. 

Og derefter gik serveren ned på grund af 
den store interesse fra offentligheden 
verden over. 

Den afdeling af Det franske Rumcenter, 

CNES, der siden starten i 1977 officielt 

har beskæftiget sig med ufo ~ CENTRE NATIONAL D'ETUDES SPATIALES 

fænomener, fik oprindeligt navnet 

GEPAN - Groupe d'Etudes des Phénoménes Aérospatiaux Non identifiés. 
Offentliggørelsen af undersøgelsesgruppen GEPAN's arkiver blev annonceret 
tidligere på året, men vakte alligevel stor opsigt, da arkiverne endeligt blev 
gjort tilgængelige på internettet den 22. marts. 

Mere end 1600 rapporter ialt 

Det meddeles fra CNES, at on-line arkiverne vil blive opdateret i takt med, at 
nye rapporter kommer ind. Katalogiseret i mindste detalje. 










Fra sager, som let kan afvises, til en håndfuld sager, som 
fortsætter med at forbløffe selv skrappe efterforskere. 

„Det er første gang i historien", siger Jacques Patenet, der 
er flyveingeniør og leder kontoret for studiet af „ikke 
identificerede himmelfænomener" til tidsskriftet New 
Scientist og fortsætter: 

„I Frankrig kaldes Ufoer »OVNI«". Fænomenet har altid 
vakt stor interesse og givet anledning til talløse 
konspirationsteorier. Teorier om at regeringen 
hemmeligholder opdagelser, som er„for alarmerende for 
offentligheden". 

Patenet siger videre: „Sager som den om kvinden der 
havde set noget, der lignede en flyvende rulle toiletpapir, 
er tydeligvis ikke værd at efterforske. Andre sager med 
mange observatører, sager med fysisk bevismateriale (afsvidningsmærker på 
jorden etc.), radarspor der viser flyvemønstre og accelerationer, som helt 
trodser fysikkens love, etc. etc. tages derimod meget alvorligt". 

Ingen forklaring 

En officiel talsmand for CNES fortæller, at en række sikkerhedsvagter var 
posteret foran CNES' hovedkvarter, hvor annonceringen af offentliggørelsen 
fandt sted, for at holde uinviterede ufo-loger borte. 

„Siden GEPANs start i 1977 er af de 1600 observationer fra 1954 og frem, 
næsten 25% klassificeret som »type D«. »Type D« betyder at man på trods af 
gode, eller endog særdeles gode data og troværdige vidner, er konfronteret 
med noget man ikke kan forklare", siger Patenet. 

Et eksempel: 8. januar 1981 var en mand, i nærheden af den Sydfranske by 
Trans-en-Provence, i færd med markarbejde da han hørte en underlig fløjtende 
lyd. Han observerede en tallerkenformet genstand med en diameter på 2.5mtr. 
lande på hans mark blot 50 meter væk. „Den blev på stedet i et par sekunder 
hvorefter den, uden en lyd, fløj ud i det blå". 

Da et hold fra GEPAN ankom til stedet, fandt man afsvidningsmærker i jorden, 
som kunne antyde, at genstandens vægt havde været flere hundrede kilo. „Det 
er aldrig lykkedes mig at forstå eller forklare denne hændelse", siger Patenet. 



GEIPANs aktuelle 
leder, Jacques 
Patenet. 

Foto: CNES 



Blinkende lys 

De næsten 1.000 vidner, som den 5 novemberl990 så blinkende lys på 
himlen, havde derimod simpelthen observeret raketrester brænde op i jordens 
atmosfære. 

„Vi har ikke det fjerneste bevis på at 
ikke-jordiske væsner står bag de 
uforklarlige fænomener." siger Patenet, 
og tilføjer: „Men vi har heller ikke det 
mindste bevis på, at de ikke gør det." 

„On-line databasen er tænkt som en 
hjælp til de videnskabsmænd, der 
ønsker at undersøge de mystiske 
fænomener", siger Patenet og 
fortsætter: „Vi vil også gerne invitere 
forskere med berøringsangst for emnet 
til at hjælpe os med at analysere disse 
fænomener." 

CNES arkiverer 50 til 100 rapporter om 
året. Som oftest er rapporterne optaget 
af gendarmeriet. 

I ca. 10 % af tilfældene bliver observationsstedet undersøgt. 

Andre lande, især Storbritannien og U.S.A. opsamler systematisk data om 
uidentificerede flyvende objekter. 

I U.S.A. giver »Freedom of Information Act« i visse tilfælde adgang til 
enkeltsager. Arkiverne fra den gamle amerikanske undersøgelsesgruppe 
Project Bluebook er dog tilgængelige på nettet. 

„Vi besluttede at gå en anden vej, vi gjorde alt tilgængeligt", siger Patenet. 
„Målet var at gøre det lettere for forskere og ufo-interesserede at få adgang til 
data." 

Rumcentrets server gik ned 

Nogle timer efter offentliggørelsen af hjemmesiden var besøgene så mange, at 
det franske rumcenters server gik ned. 

Hjemmesiden er meget organiseret og komplet. Den indeholder endog 
indskannede kopier af politirapporterne, skriver New Scientist. 

Redaktionen af ufo-mail kan bekræfte, at det i skrivende stund er svært at få 
adgang til GEIPANs arkiver via internettet, men adressen er: http://www.cnes- 
geipan.fr/geipan/ 

Nyheden på DR 

DR2 bragte et kort indslag i sin Deadline 17-udgave fredag den 23. marts om 
offentliggørelsen af de franske »x-files«. 

Indslaget kan stadig ses på DRs hjemmeside under DR2 og ovennævnte dato. 
Der kan læses mere om GEIPANs oprettelse og undersøgelser på 
adressen: http://www.ufo.dk/ufo-mails/2007/um07-080.php 



Et af de offentliggjorte fotografier 
fra arkiverne: GEPANs 

medarbejdere undersøger og 
registrerer i 1989 et aftegning i 
jorden i Normandiet i Nordfrankrig. 
Foto: GEIPAN 



Astronauter besøger 
København 



Af Ole Henningsen 

Den 11. - 12. april får Danmark spændende besøg fra rummet, fortæller Tycho 
Brahe Planetarium og Dansk Selskab for Rumfartsforskning. 

Den svenske astronaut Christer Fuglesang og hans astronaut-kolleger er de 
nævnte datoer på besøg i København. 

I den forbindelse arrangerer Tycho Brahe Planetarium onsdag, den 11. april kl. 
20-21 et offentligt møde, hvor de seks astronauter fortæller om deres seneste 
meget succesfulde rumfærgemission og besvarer spørgsmål. 


Arrangementet er åbent for alle. Der er gratis adgang for medlemmer af Tycho 
Brahe Planetarium og medlemmer af Dansk Selskab for Rumfartsforskning, 
mens ikke-medlemmer betaler 25,- kr. 

Alle skal dog reservere billet på planetariets onlinebestilling på 
adressen :http://online.tycho.dk/InetSale/servlet/InetSale.ShowInfo?ShowID= 
120&Check=6820585.421530301 eller ved henvendelse til billetsalget på tlf. 


33 12 12 24. 

Billetsalget er åbent 09:30-21 (tirsdag-torsdag) og 10:30-21 (fredag-mandag). 
Pladserne tildeles efter „først-til-mølle"-princippet. 





Ud over Christer Fuglesang 
deltager NASA- 

astronauterne Mark 

Polansky (kaptajn), William 
Oefelein (pilot), Robert 
Curbeam 

(missionsspecialist), Joan 
Higginbotham 

(missionsspecialist) og 
Nicholas Patrick 

(missionsspecialist). 

Den tyske ESA-astronaut 
Thomas Reiter, der kom 
hjem fra sit ophold på 
Rumstationen om bord på 
Discovery, deltager ikke i 
den skandinaviske 

rundrejse. Det gælder af 
naturlige årsager også for 
NASA-astronauten Sunita 
Williams, der afløste 
Thomas Reiter. Hun er 



Christer Fuglesang bliver klædt på til træning i 
det store vandbassin på NASAs Neutral Buoyan 
La bo rato ry, der ligger tæt ved Johnson Space 
Center i Houston i staten Texas. Astronauten Bill 
Oefelein (th. i billedet) var kaptajn på 
rumfærden STS-116 og vejleder for Fuglesang 
og de øvrige astronauter under deres 
rumvandringer. 

Foto: Michael Linden-Vørnle 


nemlig stadig en del af Rumstationens tre personer store besætning. 


Rumstationen på himlen 

Den internationale Rumstation kan i øvrigt ses på den sydlige himmel om 
morgen mellem kl. 4 og kl. 6 i den kommende tid. De nøjagtige tidspunkter 

kan ses på adressen: http://www.tycho.dk/article/view/793/l/125/ 


Send ufo-mail til familie, venner og bekendte! 

Synes du, at ufo-mail er spændende oplysninger og interessant læsning, så 
send denne ufo-mail videre til din familie, dine venner og bekendte. 

Så har de også muligheden for at modtage ufo-mail gratis og uforpligtende, 
når der sker noget nyt: 

Danske og udenlandske observationer eller fotografier, aktuelle himmelfænomener og 
spændende tilbud på ufo-materialer. 



